2000/720/EY: Komission päätös, tehty 7 päivänä marraskuuta 2000, sianlihan merkitsemisestä ja käytöstä neuvoston direktiivin 80/217/ETY 9 artiklan mukaisesti Yhdistyneessä kuningaskunnassa tehdyn päätöksen 2000/650/EY muuttamisesta (tiedoksiannettu numerolla K(2000) 3193) (ETA:n kannalta merkityksellinen teksti)



Virallinen lehti nro L 291 , 18/11/2000 s. 0032 - 0032



Komission päätös, tehty 7 päivänä marraskuuta 2000, sianlihan merkitsemisestä ja käytöstä neuvoston direktiivin 80/217/ETY 9 artiklan mukaisesti Yhdistyneessä kuningaskunnassa tehdyn päätöksen 2000/650/EY muuttamisesta (tiedoksiannettu numerolla K(2000) 3193) (ETA:n kannalta merkityksellinen teksti) (2000/720/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 6 kohdan g alakohdan, sekä katsoo seuraavaa: (1) Yhdistyneen kuningaskunnan eläinlääkintäviranomaiset ilmoittivat vuoden 2000 elo-, syys- ja lokakuussa klassisen sikaruton taudinpurkauksista Yhdistyneessä kuningaskunnassa. (2) Direktiivin 80/217/ETY 9 artiklan 1 kohdan mukaisesti perustettiin viipymättä suoja- ja valvonta-alueet taudinpurkausalueiden ympärille Suffolkissa, Norfolkissa ja Essexissä. (3) Tuoreen lihan terveysmerkinnästä säädetään terveyttä koskevista vaatimuksista tuoreen lihan tuotannossa ja markkinoille saattamisessa 26 päivänä kesäkuuta 1964 annetussa neuvoston direktiivissä 64/433/ETY(2), sellaisena kuin se on viimeksi muutettuna direktiivillä 95/23/EY(3). (4) Yhdistyneen kuningaskunnan esittämän pyynnön jälkeen komissio hyväksyi päätöksillä 2000/543/EY(4) ja 2000/650/EY(5) erityisratkaisun sellaisen sianlihan merkitsemisen ja käytön osalta, joka on saatu yhdellä Norfolkiin perustetulla valvonta-alueella sijaitsevilta tiloilta tulevista, toimivaltaisen viranomaisen antamalla erityisluvalla teurastetuista sioista. (5) Yhdistynyt kuningaskunta on esittänyt uuden pyynnön erityisratkaisun hyväksymiseksi sellaisen sianlihan merkitsemisen ja käytön osalta, joka on saatu 4 päivänä lokakuuta 2000 vahvistettujen taudinpurkausten vuoksi Norfolkiin perustetuilla valvonta-alueilla sijaitsevilta tiloilta tulevista sioista. (6) Päätös 2000/650/EY olisi muutettava, jotta päätöksen säännökset hyväksytään muilla valvonta-alueilla Yhdistyneen kuningaskunnan esittämän pyynnön mukaisesti. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksessä 2000/650/EY ilmaisu "joka on saatu Old Buckenhamin piirikunnassa 9 päivänä elokuuta 2000 vahvistetun taudinpurkauksen vuoksi neuvoston direktiivin 80/217/ETY 9 artiklan 1 kohdan säännösten mukaisesti Norfolkiin perustetulla valvonta-alueella sijaitsevilta tiloilta peräisin olevista sioista" ilmaisulla "joka on saatu Old Buckenhamin piirikunnassa 4 päivänä lokakuuta 2000 vahvistetun taudinpurkauksen vuoksi neuvoston direktiivin 80/217/ETY 9 artiklan 1 kohdan säännösten mukaisesti Norfolkiin ja Suffolkiin perustetuilla valvonta-alueilla sijaitsevilta tiloilta peräisin olevista sioista". 2 artikla Tämä päätös on osoitetttu kaikille jäsenvaltioille. Tehty Brysselissä 7 päivänä marraskuuta 2000. Komission puolesta David Byrne Komission jäsen (1) EYVL L 47, 21.1.1980, s. 11. (2) EYVL 121, 29.7.1964, s. 2012/64. (3) EYVL L 243, 11.10.1995, s. 7. (4) EYVL L 231, 13.9.2000, s. 14. (5) EYVL L 272, 25.10.2000, s. 42.